– Депутат эше – бик яуаплы. Ул һинең өсөн тауыш биргән халыҡ алдында етди яуаплылыҡты күҙ уңында тота, – тип билдәләне Рөстәм Хәмитов. – Мин, һайланып ҡуйылған республика башлығы, даими рәүештә, көн һайын ошо яуаплылыҡты – ошо вазифаға һайланған кешенең яуаплылығын тоям. Шул рәүешле депутаттар ҙа бының билдә йөрөтөргә, льготалар алырға мөмкинлек биргән статус түгеллеген аңларға тейеш. Был - ғәйәт ҙур яуаплылыҡ.